open-index/open-wikipedia-markdown huggingface dataset:
Գրաֆիտ

մինի|250px|Գրաֆիտ
**Գրաֆիտ** (-ից՝ գրում եմ), միներալ, ածխածնի ալոտրոպ ձևափոխություններից մեկը։ Ունի շերտավոր կառուցվածք։ Ածխածնի ատոմները գտնվում են sp2 հիբրիդային վիճակում։ Գրաֆիտից պատրաստում են մատիտների միջուկը։

## Հատկություններ
Գրաֆիտն ունի բարձր էլեկտրահաղորդականություն։ Ի տարբերություն նույն բաղադրությունն ունեցող ալմաստի՝  կարծրությունը շատ փոքր է՝ 1-2 ըստ Մոոսի սանդղակի։ Խտությունը 2.08-2.23 գ/սմ3 է։

Գրաֆիտը թթուներում չի լուծվում։ Բնության մեջ հանդիպում է կավերի և երկաթի օքսիդների խառնուրդի տեսքով։

## Մատիտներ
|Graphite pencils|մինի|250px|Գրաֆիտով մատիտներ։
Թղթի վրա հետք թողնելու ընդունակության շնորհիվ է գրաֆիտն ստացել իր անունը, որը 1789 թ. առաջարկել է գերմանացի միներալաբան Աբրահամ Վերները՝ հին հունարենից թարգմանաբար «գրել, նկարել» նշանակող բառից։

Մատիտի միջուկը սովորաբար պատրաստվում է աղացած գրաֆիտի և կավի խառնուրդից։ Այդպիսի բաղադրություն առաջարկել է Նիկոլա-Ժակ Կոնտեն 1795 թ։

Մեր օրերում մատիտների արտադրությունը բնական գրաֆիտի փոքր, բայց կարևոր սպառողն է։ 2011 թ. արտադրված 1.1 միլիոն տոննա գրաֆիտի շուրջ 7%-ն օգտագործվել է մատիտների արտադրությունում։

Ցածրորակ ամորֆ կառուցվածքով գրաֆիտ արդյունահանվում և օգտագործվում է հիմնականում Չինաստանում։

## Այլ կիրառություններ
Բնական գրաֆիտը հիմնականում օգտագործվում է ցինկածխածնային մարտկոցներում, էլեկտրական շարժիչների խոզանակների արտադրությունում և ունեն նաև մի քանի այլ մասնագիտական կիրառություն։ Օգտագործվում է նաև աղացած վիճակում։Մանրացված գրաֆիտի և ջրի կամ յուղի խառնուրդը օգտագործվում է մեքենաների շփվող մետաղական մասերը յուղելու համար, քանի որ գրաֆիտի շերտերը սահելով նվազեցնում են շփման ուժերը։ Գրաֆիտը լայնորեն կիրառվում է սինթետիկ ալմաստի արտադրության մեջ։ Նկարչական աշխատանքների ժամանակ տարբեր կարծրություն և որակ ունեցող գրաֆիտներն օգտագործվում են տարբեր երանգներ ստանալու համար։

## Ծանոթագրություններ

Կատեգորիա:Ածխածին
Գողթն

**Գողթն** (նաև՝ **Գաղթական**, **Գաղթան**, **Գոլթանց գավառ**, **Գողթնաստան**, **Գողթնաց գավառ**, **Կոլթենե**'), գավառ Մեծ Հայքի Վասպուրական աշխարհում, նրա հյուսիսարևելյան կողմում, Արաքս գետից ձախ։

## Աշխարհագրություն
Գողթնը հին ու միջին դարերում կազմում էր առանձին Գողթնեցիների նախարարությունը, որը երբեմն մտնում էր նաև Սյունիք աշխարհի կազմի մեջ։ Տարածքով համապատասխանում է այժմյան Նախիջևանի Ինքնավար Հանրապետության Օրդուբադի, մասամբ նաև Ջուլֆայի շրջաններին։ Հարավում սահմանակից էր Արաքս գետին, արևելքում՝ Արևիք ու Ձորք, հյուսիսում՝ Ծղուկք գավառներին։ Ուներ լեռնային ռելիեֆ։

Սյունյաց լեռնաշղթայից եկող լեռնաճյուղերը գավառը մասնատում էին մոտ 10 առանձին ձորահովիտների։ Գավառի մի մասը՝ Բստաձորի մի հատվածը, անտառապատ էր, հարավը՝ չոր ու տափաստանային։

Գողթնի մեջ, հին ու միջին դարերում, երբեմն մտնում էր նաև Սյունիք աշխարհի Երնջակ գավառը։

## Պատմություն
Գավառը հիշատակվում է Պտղոմեոսի «Աշխարհագրության» մեջ։ Գողթնի բնիկ տերերը՝ Հայկ Նահապետից սերած Գողթնեցի իշխանական տոհմն էր, որը կազմում էր առանձին նախարարություն. Հայոց արքունիքում գրավել է 16-րդ գահը և, ըստ >-ի, տվել 500 հեծյալ։ IV դ Գողթնում քարոզչական գործունեություն է ծավալել Մեսրոպ Մաշտոցը, որը, ըստ ավանդության, հաստատվել էր Մսրվանիս գյուղում։ Գողթնում զբաղվում էին այգեգործությամբ, գինեգործությամբ և շերամապահությամբ։ Հնուց ի վեր Գողթնը հռչակված էր իր ժողովրդական երգիչներով՝ գուսաններով։ 641-ին Գողթնը գրավել են արաբները։ VI դ Գողթնում ստեղծվել է եկեղեցական առանձին թեմ։

VIII դ Գողթնը մտել է Սյունիքի կազմի մեջ։ X դ Գողթնին բռնի տիրացել է արաբ ամիրան, որին հովանավորում էին Ատրպատականի Սաջյան ամիրաները։ 913-ին Յուսուֆ Սաջյանը Սյունիքի տերերից խլել է Երնջակ գավառը և դրել Գողթնի ամիրայի իրավասության տակ։ 990-ական թթ Գողթնը գրավել է Հայոց թագավոր Գագիկ Ա։ XI դ կեսից Գողթնը ընկել է սելջուկների, ապա մոնղոլների գերիշխանության ներքո։ XVI դ սկզբին Գողթնը եղել է Սեֆյան Պարսկաստանի կազմի մեջ։ Որպես առանձին միավոր, «Ազատ Ջիրան» անունով մտնում էր Նախիջևանի խանության մեջ և բաժանված էր 5 մահալի՝ Օրդուբադ, Ագուլիս, Դաշտ, Բելև, Չանանաբ։ Հայկական գյուղերը կառավարել են տանուտերերը, որոնց անվանել են մելիքներ։ 1604-ին Գողթնի բնակչությունը բռնի գաղթեցվել է Պարսկաստան։
1752-ին Գողթնը ենթարկվել է Ատրպատականի Ազատ խանի հրոսախմբի շահատակությանը։ XVIII դ 1-ին քառորդում Գողթնն ընդգրկվել է հայ ազատագրական շարժման ոլորտը. Գողթնի տանուտերերը գործակցել են Դավիթ Բեկի հետ։ Գողթնի եկեղեցիներից նշանավոր էին Շոռոթի Ս. Հակոբ գմբեթավոր բազիլիկը, Վերին Ագուլիսի Ս. Թովմա Առաքյալի վանքը, Ցղնայի Ս. Աստվածածին եկեղեցին, Մսրվանիս գյուղի Ս. Մեսրոպ Վանքը։

## Տես նաև
* Վասպուրական
* Մեծ Հայքի վարչական բաժանում

## Գրականություն
* Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։

## Արտաքին հղումներ
* Մեծ Հայքի վարչական բաժանումը 

## Ծանոթագրություններ

Կատեգորիա:Գողթն
Կատեգորիա:Վասպուրականի գավառներ
Լիդս

**Լիդս** (  *Լիձ*), քաղաք է Յորքշիրում, Անգլիայում, Մեծ Բրիտանիա։ Մեծ Բրիտանիայում իրականացվող շրջագայության ընթացքում Black Sabbath խումբը հանդես է եկել նաև Լիդսում։ Քաղաքում է հիմնադրվել Լիդս Յունայթեդ ֆուտբոլային ակումբը։

## Անվանում
Հիմնադրման ժամանակի մասին ճշգրիտ տեղեկություններ չկան․ առաջին հիշատակությունները վերաբերում են 7-րդ դարի սկզբին։ Անցյալում կոչվել է Loidis։ Ենթադրում են, որ այդ անվանումն առաջացել է կելտերեն Los բառից, որը մոտիկ է հին անգլերեն Flod «գետ» բառին, և -iss վերջածանցից, այսինքն՝ «գետի մոտ գտնվող տեղանք»։

## Քույր քաղաքները
*  Բրնո, Չեխիա
*  Կոլոմբո, Շրի Լանկա
*  Դորտմունդ, Գերմանիա
*  Դուրբան, ՀԱՀ
*  Խարկով, Ուկրաինա
*  Հանչժոու, ՉԺՀ
*  Լիլ, Ֆրանսիա
*  Լուիսվիլ, ԱՄՆ
*  Զիգեն, Գերմանիա

## Ծանոթագրություններ

Կատեգորիա:Անգլիայի քաղաքներ
Կատեգորիա:Մեծ Բրիտանիայի քաղաքներ
Բ-կարգի ֆիլմեր

[մինի|[1963 թ.-ին նկարահանված «Ագռավը» համարվում է դասական Բ-կարգի ֆիլմի օրինակ]]

**Բ-կարգի ֆիլմեր** են համարվում փոքր բյուջեյով ստեղծված ֆիլմերը, որոնցում մեծ մասամբ խաղում են նոր կամ անհայտ դերասաններ և հիմնականում այդ ֆիլմերը մեծ մասսայականություն չեն վայելում։ Բ-ֆիլմերի կարգին չեն կարող դասվել արտհաուս ժանրի ֆիլմերը, կամ առավել ևս՝ պոռնոգրաֆիկ ֆիլմերը։

Տերմինն առաջ է եկել հոլիվուդյան ոսկեդարի ժամանակաշրջանում։ 1950-ականներից հետո այն ավելի լայն իմաստով սկսվեց օգտագործվել։ Չնայած դրան, պահպանվում է որոշակի երկիմաստություն. մի կողմից այսպիսի ֆիլմը կարող է ունենալ բարձր գեղարվեստական և էսթետիկական բնույթ, մյուս կողմից էլ կարող է օգտագործվել էրոտիկ ժանրը՝ նույնիսկ առանց իմաստի ու բովանդակության։ Ինչպես նաև կարող են օգտագործվել երկու որակավորումները համատեղ։ԱՄՆ-ում մինչև 1950-ականները այսպիսի ֆիլմերը բացարձակապես վեսթերն ժանրի մեջ էին, դրանցից հետո գլխավոր թեման գիտական ֆանտաստիկան էր։

## Արտաքին հղումներ
* Բ-ֆիլմերի կենտրոն
* քննարկումներ անհաջող ֆիլմերի մասին

Կատեգորիա:Կինեմատոգրաֆիա
Սան Անտոնիո

**Սան Անտոնիո** (), քաղաք ԱՄՆ-ի հարավային մասում՝ Տեխաս նահանգում։ Այն Բեհար շրջանի վարչական կենտրոնն է։ Սան Անտոնիոն իր մեծությամբ երրորդն է Տեխասում և յոթերորդը ԱՄՆ-ում (1,2մլն մարդ 2005 թ-ի տվյալներով)։ Քաղաքը անվանվել է ի պատիվ տարածաշրջանի կուռքի՝ Սուրբ Անտոնիոսի պատվին։

## Դեմոգրաֆիա
Քաղաքի բնակչությունը.
* 18 տարեկանից ցածր - 28,5 %
* 18-24 տարեկան - 10,8 %
* 25-44 տարեկան - 30,8 %
* 45-64 տարեկան - 19,4 %
* 65 և ավելին - 10,4 %

## Պատկերասրահ

Downtown-san-antonio.jpeg|Քաղաքի կենտրոնը
San-AntonioTX.jpg|Քաղաքի կենտրոնը
Alamo TX.jpg|Ալամո ամրոցը
SAPL2.jpg|Սան Անտոնիոյի գրադարանը
SABG8.jpg|Սան Անտոնիոյի բուսաբանական այգին


## Քույր քաղաքներ
*  Լաս Պալմաս դե Գրան Կանարիա (), Իսպանիա
*  Սանտա Կրուս դե Տեներիֆե (), Իսպանիա
*  Գաոսյուն, Թայվան
*  Կումամոտո (), Ճապոնիա
*  Գվադալախարա (), Մեքսիկա
*  Մոնտերեյ (), Մեքսիկա
*  Քուանջու (), Հարավային Կորեա
*  Թբիլիսի (), Վրաստան

## Ծանոթագրություններ

Կատեգորիա:Տեխասի քաղաքներ
Կատեգորիա:1718 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Ժան-Կլոդ Վան Դամ

**Ժան-Կլոդ Կամիլ Ֆրանսուա վան Վարենբերգ** (, ), առավել հայտնի որպես **Ժան-Կլոդ վան Դամ** (*Jean-Claude Van Damme*), բելգիացի կինոդերասան և մարտարվեստի վարպետ՝ հայտնի իր էքշըն ժանրի մարտաֆիլմերով, որոնցից առավել նշանավորներից են համարվում «Արյունալի սպորտ» (1988 թ.), «Քիքբռնցքամարտիկը» (1989 թ.), «Կրկնակի հարվածը» (1991 թ.), «Ունիվերսալ զինվորը» (1992 թ.), «Դժվար թիրախը» (1993 թ.), «Ժամանակի ոստիկանը» (1994 թ.), «ԺԿՎԴ» (2008 թ.) և այլ ֆիլմեր։

## Անձնական Կյանք
Վան Դամը ծնվել է Սինթ-Ագաթա Բերքեմում, որն հանդիսանում է Բելգիայի մայրաքաղաք Բրյուսելի համայնքներից մեկը՝ Յուջին և Էլիաննա Վան Վարենբերգների ընտանիքներում։ Հայրը մասնագիտությամբ հաշվապահ էր և ուներ ծաղկի խանութ։ Նա սկսեց մարտարվեստով զբաղվել տասը տարեկան հասակում, հայրը նրան ներգրավեց շոտոկան կարատեյի դպրոցում։ Վան Դամի մարտարվեստային ոճերն են՝ քիքբռնցքամարտ, շոտոկան, թայ բոքս և թեքվանդո։ Ի վերջո Վան Դամը վաստակեց սև գոտին կարատեով զբաղվելիս։ Նա սկսեց քաշեր բարձրացնել՝ մարմնի կազմվածքը լավացնելու համար։ Այդ եղավ պատճառը, որ նա ստացավ *Միսթր Բելգիա* բոդիբիլդինգային տիտղոսը։ 
16 տարեկան հասակում նա սկսեց զբաղվել բալետով, որը շարունակեց մինչև 5 տարի։ Ըստ Վան Դամի.*«Բալետը արվեստ է, սակայն ամենաբարդ սպորտի տեսակներից մեկն է, եթե կարողանաս գոյատևել բալետի մարմնամարզությունների ժամանակ, ապա կկարողանաս գոյատևել ցանկացած այլ սպորտաձևերի պարապմունքներում»*։ Ֆրանսախոս աշխարհում Վան Դամն հայտնի է իր , որոնք նա օգտագործում է տարբեր թեմաների շրջանակներում (անձնական կեցություն, շրջակա միջավայր և այլն)։ Դրանցից ամենահայտնի ու ամենաշատ մեջբերվածն է նրա ՝ ֆրանսիական հեռուստատեսություններից մեկում տված հարցազրույցում անընդհատ անգլերեն ***aware*** (*իրազեկ, տեղյակ*) բառի օգտագործումը, որով նա կարծում է, որ *իրազեկությունը հաջողության հասնելու բանալին է*։

## Ամուսնական կյանք
Վան Դամն ամուսնացած եղել է 5 անգամ, ընդ որում՝ բոդիբիլդեր Գլեդիս Փորթյուգեսի հետ 2 անգամ։ Նա երեք երեխաների հայր է՝ Քրիստոֆեր (ծնվ.՝ 1987 թ.), Բիանկա (ծնվ.՝ 1990 թ.) և Նիքոլաս (ծնվ.՝ 1995 թ.)։

## Ֆիլմագրություն

### Հեռուստատեսություն

### Տեսահոլովակներում

## Արտաքին հղումներ

* Վան Դամի պաշտոնական կայքը
* Պաշտոնական էջ Ֆեյսբուքում
* Ռոդին Էնթերթեյնմենթ
* Ֆան կայք   և 
* Ա1+ արխիվ։ Վան Դամը որոշեց մենամարտել
* Հայկական անեկդոտ, որտեղ նշվում է Վան-Դամի անունը

## Գրառումներ

Կատեգորիա:1960 ծնունդներ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկացի դերասաններ
Կատեգորիա:Բելգիացի դերասաններ
Կատեգորիա:Բելգիացի կոմպոզիտորներ
Կատեգորիա:Բեմանկարիչներ
Կատեգորիա:Բռնցքամարտիկներ
Կատեգորիա:Կինոգործիչներ այբբենական կարգով
Կատեգորիա:Կինոդերասաններ
Կատեգորիա:Կինոպրոդյուսերներ
Կատեգորիա:Հոկտեմբերի 18 ծնունդներ
Կատեգորիա:Սցենարիստներ այբբենական կարգով
Կատեգորիա:Բելգիացի ռեժիսորներ
Բրեդֆորդ

**Բրեդֆորդ** ( ), քաղաք Անգլիայի Յորքշիր և Համբեր կոմսությունում,Մեծ Բրիտանիա։ Քաղաքի բնակչությունը կազմում է 493 100&nbsp;մարդ (2007 թվականի տվյալներով)։

## Ծանոթագրություններ

## Հղում
* Нашествие гусениц на парк Брэдфорда 

մինի|ձախից|702x204px|Բրադֆորդի համայնպատկերը

Կատեգորիա:Անգլիայի քաղաքներ
Կատեգորիա:Մեծ Բրիտանիայի քաղաքներ
Օլիգարխ

**Օլիգարխ**, քաղաքական համակարգում գործող մեծահարուստ, ով մեծ ազդեցություն ունի քաղաքական որոշումների ընդունման վրա։ Օլիգարխների և օլիգարխիայի մասին առաջին հիշատակումներից մեկը տեղ է գտել անանուն հեղինակի «Տարեց օլիգարխը» (The old oligarch) աշխատությունում։ Սա հունարեն առաջին արձակ ոճի աշխատանքն է, որով հեղինակը ներկայացրել է իր արձագանքը Հունաստանում տիրող օլիգարխիկ համակարգին։

Հետխորհրդային շրջանում «օլիգարխ» են անվանում հիմնականում գործարարներին, որոնք խորհրդային կարգելի փլուզման և կապիտալիստական կարգերի հաստատման ընթացքում կարճ ժամանակահատվածում ձեռք են բերել հսկայական կապիտալ։ Այս երևույթը առավել վառ տեղի է ունեցել Ռուսաստանի Դաշնությունում։

## Ծանոթագրություններ

Կատեգորիա:Քաղաքական կաշառակերություն
Կատեգորիա:Քաղաքականություն
Գաբեղյանք

300px|մինի|Մեծ Հայքը Արշակունիների օրոք
**Գաբեղյանք**, գրաբար՝ **Գաբեղեանք**, գավառ Մեծ Հայքի Այրարատ նահանգում։ Եղել է Գաբեղյանների տոհմի ժառանգական հայրենիքը։

Աղբյուրներում Գաբեղյանքը հիշատակվում է հաճախ այլ գավառների (հատկապես Աբեղյանքի) հետ։

Այստեղ է գտնվել Կաղզվան քաղաքը։

Կատեգորիա:Այրարատի գավառներ
Գաբեղյաններ

**Գաբեղյաններ**, նախարարական տոհմ Մեծ Հայքի Այրարատ նահանգի Գաբեղյանք գավառում։ Ավանդական պատմությունը Գաբեղեյանների տոհմանունը կապում է նրանց նահապետ Գաբեղ իշխանի անվան հետ, որին իբրև Վաղարշակ թագավորը կալվածներ է պարգևել և կարգել արքունիքի փոխադրամիջոցների ու ձիերի երամակների տեսուչ։ Վերջին Արշակունիների օրոք Գաբեղյանները արքունիքում զբաղեցրել են 25-րդ գահը։ Զորանամակի համաձայն, Գաբեղյանների զորաթիվը եղել է 300 ձիավոր։ V դ Գաբեղյաններից հիշատակվում են Արտեն և Խոսրով իշխանները։ V դ վերջում Գաբեղ սեպուհը հիշատակվում է որպես Վահան Մամիկոնյանի զինակից։ Գաբեղյանների շառավիղներից IX դ կեսին հիշատակվում են Վարդան և Խոսրով պայազետները՝ որպես Արծրունիների նիզակակից  (Խոսրովը նահատակվել է 853-ին՝ Բուղայի զորքերի դեմ մարտնչելիս)։

Կատեգորիա:Գաբեղյաններ
Գառնի (գավառ)

**Գառնի** (**Դառնի**), գավառ Մեծ Հայքի Վասպուրական նահանգի կազմում։

## Աշխարհագրություն
Տարածվում էր Առեստ գետի վերին ավազանում և Աբաղայի դաշտում։

## Պատմություն
Միջին դարերում Առբերանի գավառի հետ միասին կազմել է մեկ գավառ՝ Քաջբերունիք անունով։

## Տես նաև
* Վասպուրական
* Մեծ Հայքի վարչական բաժանում

## Գրականություն
* Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։

## Արտաքին հղումներ
* Մեծ Հայքի վարչական բաժանումը 

## Ծանոթագրություններ

Կատեգորիա:Վասպուրականի գավառներ
Գզեղխ

300px|մինի|Մեծ Հայքը Արշակունիների օրոք
**Գզեղխ**, գավառ Մեծ Հայքի Աղձնիք նահանգի կազմում։

## Աշխարհագրություն
Տարածվում էր Բաղեշ գետի վերին հովտում։ Ասուրա-բաբելական արձանագրություններում հիշվում է Gilzanu ձևով։ Ունեցել է ռազմական կարևոր նշանակություն։

Կենտրոնն էր Գզեղխ ավանը։ Գավառի հյուսիսային սահմանագլխում էր Զորապահակ լեռնանցքը։ Գզեխով էր անցնում Հայկական լեռնաշխարհից դեպի Միջագետք տանող ճանապարհը։

## Տես նաև
* Աղձնիք
* Մեծ Հայքի վարչական բաժանում

## Գրականություն
* Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։

## Արտաքին հղումներ
* Մեծ Հայքի վարչական բաժանումը 

## Ծանոթագրություններ

Կատեգորիա:Աղձնիքի գավառներ
Ահարոն Ադիբեկյան

**Ահարոն Ադիբեկյան** (), սոցիոլոգ, «Սոցիոմետր» անկախ սոցիոլոգիական կենտրոնի նախկին տնօրեն։

## Կրթություն
1960-ին ընդունվել է Երևանի Պոլիտեխնիկական ինստիտուտի քիմիկո-տեխնոլոգիական ֆակուլտետ և 1971-ին ավարտել է Երևանի Պետական Համալսարանի փիլիսոփայական բաժանմունքը։ 1971-1974 թթ եղել է Կոնկրետ-սոցիոլոգիական հետազոտությունների ինստիտուտի (Մոսկվա) ասպիրանտ, որտեղ 1978-ին պաշտպանել է թեկնածուական թեզ՝ նվիրված անձի ապրելակերպի ուսումնասիրման տեսամեթոդաբանական հարցերին։

## Մասնագիտական գործունեություն
1981-ին կազմակերպել է սոցիոլոգիական հետազոտությունների խումբ, որը առանց իրավաբանական կարգավիճակի, տնտհաշվարկային հիմունքներով հիմնարկ-ձեռնարկությունների համար կատարել է կիրառական ուսումնասիրություններ աշխատանքի կազմակերպման, աշխատակազմի կառավարման, բնակչության տնտեսական-քաղաքական ակտիվության, նոր սերունդների սոցիալականացման, ընտրությունների անցկացման խնդիրների վերաբերյալ։

1988-ից մշակել և կիրառել է տարրական դպրոց և բարձրագույն ուսումնական հաստատություն ընդունելու թեստային համակարգեր։
1988-ից զբաղվում է մարկետինգային հետազոտություններով՝ Հայաստանի Ռեկլամային Գործակալության, Հայյուվելիրտորգի, Հայկենցաղսպասրկման, Աշտարակ կաթի, Գրանդ Տոբակոյի, Գրանդ Քենդիի, Սիգարոնի, International Spirit Company-ի, Երևանի կոնյակի գործարանի պատվերներով։

1991-ին հիմնել է «Սոցիոմետր» սոցիոլոգիական կենտրոնը, որը առ այսօր կատարել է ավելի քան 350 հետազոտություններ՝ Համաշխարհային Բանկի, Զարգացման Ասիական Բանկի, UNDP-ի, INTAS-ի, IFES-ի, IDEA-ի, JICA-ի, CIVICUS-ի. Առողջապահության Համաշխարհային Կազմակերպության, ՀՀ Կառավարության և առանձին նախարարությունների, տարբեր կուսակցությունների և հասարակական կազմակերպությունների և անհատ թեկնածուների պատվերները։

Հայտնի է Հայաստանի ներքաղաքական հարցերի շուրջ իր բազմաթիվ  վերլուծություններով։

## Կրթական գործունեություն
1975-ից դասավանդել է 15 բուհերում մոտ 25 առարկա՝ փիլիսոփայություն, գեղագիտություն, բարոյագիտություն, մեթոդաբանություն, կրոնի պատմություն, ընդհանուր և համեմատական մշակութաբանություն, ընդհանուր և հակ արվեստի պատմություն, քաղաքագիտություն, կառավարման տեսություն, սոցիոլոգիայի հիմունքներ և տարբեր մասնավոր սոցիոլոգիական տեսություններ՝ իրավունքի, բանդային հասարակարգերի, տնտեսագիտության, ԶԼՄ-ների, անձի, պետական վարչարարության, առողջապահության, արվեստի, ընտանիքի, ամուսնության և այլն։

## Ծանոթագրություններ

Կատեգորիա:COVID-19-ից մահացածներ
Կատեգորիա:Հայ սոցիոլոգներ
Արյունալի սպորտ (ֆիլմ)

**«Արյունալի սպորտ»** (), 1988 թվականին նկարահանված մարտաֆիլմ՝ Ժան-Կլոդ Վան Դամի մասնակցությամբ։ Հիմնված է ամերիկացի կարատեիստ Ֆրենկ Դյուքսի չինաստանյան արկածների վրա։

## Սցենարը
Ֆիլմը պատմում է ԱՄՆ զինված ուժերի սպա Ֆրենկ Դյուքսի մասին։ Դյուքսը վաղ տարիքից ճապոնացի Սենզո Թանաքայի մոտ ուսանում է նինջիցու սպորտաձևը։ Ծանր տանելով հարազատ ուսուցչի մահը՝ Ֆրենկը դասալքում է և մեկնում Հոնգ Կոնգ՝ մասնակցելու կարատեի ընդհատակյա մրցումների՝ այդ կերպ ցանկանալով պատվել Թանաքային։

Մրցումների ժամանակ Դյուքսն ընկերանում է մեկ այլ ամերիկացու՝ Ռեյ Ջեքսոնի հետ։

## Դերերում
* Ժան-Կլոդ Վան Դամ - Ֆրենկ Դյուքս
* Դոնալդ Գիբ - Ռեյ Ջեքսոն
* Բոլո Յանգ - Չոնգ Լի
* Լի Այրս - Ջենիս Քենթ
* Ռոյ Չիաո - Սենզու Թանաքա
* Միշել Քիսի - Սուան Պարեդես
* Նորման Բարթոն - Հելմեր
* Ֆորեսթ Ուիթակեր - Ռոուլինս
* Բերնարդ Մարիանո - Սադիք Հուսեյին
* Ֆիլիպ Չան (陳欣健) - Տեսուչ Չեն
* Պաուլո Տոչա - Պակո
* Ոն Ֆոսթեր - Գուստաֆսոն

## Ծանոթագրություններ

## Արտաքին հղումներ
* 
* «Արյունալի սպորտ» - IMDb էջ

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1988 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան սպորտային ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Հոնկոնգյան ֆիլմեր
Կատեգորիա:Ֆիլմեր, որոնց գործողությունները տեղի են ունենում 1980 թվականին
Կատեգորիա:Ֆիլմեր, որոնց գործողությունները տեղի են ունենում 1979 թվականին
Կատեգորիա:Ֆիլմեր, որոնց գործողությունները տեղի են ունենում 1981 թվականին
Մենահեմ Գոլան

**Մենահեմ Գոլան** (, ), հրեա պրոդյուսեր և ռեժիսոր։ Իր զարմիկ Յոռամ Գլոբուսի հետ հանդիսացել է «Գոլան-Գլոբուս» պրոդյուսերական կենտրոնի համահիմնադիր։ Գոլանի կողմից ֆինանսավորված գեղարվեստական ֆիլմերում հանդես են եկել այնպիսի կինոդերասաններ, ինչպիսիք են Չակ Նորիսը, Շոն Քոններին, Ժան Կլոդ Վան Դամը, Սիլվեստր Ստալոնեն և Չարլզ Բրոնսոնը։

## Ծանոթագրություններ

## Արտաքին հղումներ
* Մենահեմ Գոլան&nbsp;-&nbsp;IMDb էջ

Կատեգորիա:Հրեա ռեժիսորներ
Կատեգորիա:Հրեա պրոդյուսերներ
Կատեգորիա:Իսրայելցի կինոռեժիսորներ
Կատեգորիա:Իսրայելցի սցենարիստներ
Կատեգորիա:Իսրայելցի արվեստագետներ
Դավիթ Սահակյան (մեքենագետ)

**Դավիթ Նազարի Սահակյան** (), հայ մեքենագետ։ Տեխնիկական գիտությունների դոկտոր (1967), պրոֆեսոր (1971)։

## Կենսագրություն
1941 թվականին ավարտել է Վոլսկի ավիացիայի ուսումնարանը։ Հայրենական մեծ պատերազմին մասնակցել է որպես ավիամեխանիկ։ 1945-1948 թվականներին եղել է Կիրովականի ՀԼԿԵՄ կոմիտեի երկրորդ քարտուղարը։ 1953 թվականին ավարտել Երևանի գյուղատնտեսական ինստիտուտը ինժեներ մեխանիկ մասնագիտությամբ։ 1967-1972 թվականներին եղել է Գյուղատնտեսության մեքենայացման և էլեկտրիֆիկացման գիտահետազոտական ինստիտուտի տնօրենի տեղակալ։ Միաժամանակ աշխատել է որպես Հայկական Մանկավարժական Ինստիտուտի ընդհանուր տեխնիկական առարկաների ամբիոնի վարիչ, 1972-1978 թվականներին՝ Ֆիզիկայի և ընդհանուր տեխնիկական առարկաների ֆակուլտետի դեկան։ Միաժամանակ Տեխնիկական ինֆորմացիայի գիտահետազոտական ինստիտուտի գյուղատնտեսության բաժնի վարիչ և Պլանավորման ու նորմատիվների ինստիտուտի գիտական աշխատող, 1978-1987 թվականներին՝ Երևանի պոլիտեխնիկական ինստիտուտի Կիրովականի մասնաճյուղի ռեկտոր։

## Գիտական գործնեությունը
Աշխատանքները վերաբերում են գյուղատնտեսական արտադրության մեքենայացման, քարքարոտ աղակալած հողերի յուրացման, մոբիլ մեքենաների համալիր գնահատման ցուցանիշների համակարգի, դաշտավարության, մեքենայական աշխատանքների որակական հսկման հարցերին։

## Երկեր
Մոտ հարյուր գիտական աշխատությունների և յոթ մենագրությունների հեղինակ, որոնցից հիմնականներն են՝ 
* Գյուղատնտեսական դաշտային մեքենաների գնահատման համալիր։ Երևան 1965 թ, 173 էջ
* Контроль качества механизированных работ в полеводстве. Москва «Колос» 1973г 271с
* Методика оценки эффективности и качества механизированных работ. 1980г Ереван 96с.
* Մեքենայացված աշխատանքների որակը և էֆեկտիվությունը։ Երևան, «Հայաստան», 1983, 274 էջ
* Система показателей комплексной оценки мобильных машин. Москва ВО «Агропромиздат» 1988г 415с.

## Արտոնագրեր
* Способ получения пресс-материала 15.12.1987 г. Саакян Давид Назарович, Галстян Амбарцум Аршалуйсович, Насилян Эмма Амбарцумовна, Галстян Люся Аршалуйсовна. № документа 01359276
* Пресс-композиция 23.01.1988 г. Саакян Давид Назарович, Казарян Сергей Арамаисович, Григорян Виктор Николаевич, Арутюнян Гегам Норайрович, Исаакян Сергей Григорьевич, Галстян Амбарцум Аршалуйсович. № документа 01368319

## Շքանշաններ
Ունեցել է Հայրենական պատերազմի մեկ շքանշան և երեք մեդալ (կորցրված են)։

## Գրականություն
* Սովետական Հայաստան «Հայացք ուղղված ապագային» 04/04/1974

## Ծանոթագրություններ

Կատեգորիա:Տեխնիկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Հայ մեխանիկներ
Կատեգորիա:Հայ մեքենագետներ
Սան Դիեգո

**Սան Դիեգո** (), քաղաք ԱՄՆ Կալիֆոռնիա նահանգում։ Այն մտնում է Սան Դիեգո շրջանի մեջ Խաղաղ օվկիանոսի ափին, Լոս Անջելեսից 190 կմ հեռավորության վրա և անմիջապես Մեքսիկա-ԱՄՆ սահմանին։

Գյուղատնտեսական շրջանի կարևոր կենտրոն է (ցիտրուսների արտադրություն)։ Արդյունաբերության առաջատար ճյուղերն են ավիացիոն արդյունաբերությունը, ռադիոէլեկտրոնիկան, նավաշինությունը, նավանորոգումը, մետաղամշակումը։ Կա նաև սննդի, փայտամշակման արդյունաբերություն։ Ունի համալսարան, կենսաբանական հետազոտությունների ինստիտուտ։ Հիմնադրվել է 1769-ին։

2017 թվականի հուլիսի 1-ի տվյալներով բնակչությունը 1.419.516 է, ինչը նրան դարձնում է ԱՄՆ-ի ութերորդ խոշոր քաղաքը և երկրորդը` Կալիֆոռնիայում։ Այն Սան Դիեգո-Տիխուանա կոնուրբացիայի մասն է և երկրորդ խոշորագույն միջսահմանային ագլոմերացիան ԱՄՆ-ի և սահմանակից երկրի Դետրոյթ–Վինսդորից հետո, 4.922.723 բնակչությամբ։ Քաղաքը հայտնի է իր մեղմ տարեկան կլիմայով, բնական խորը ջրային հրվանդաններով, ընդարձակ լողափերով, երկարամյա համագործակցությամբ ԱՄՆ-ի նավատորմի և առողջապահական ու բիոտեխնոլոգիական զարգացման կենտրոնով։

Սան Դիեգոն անվանում են «Կալիֆոռնիայի ծննդավայր»։ Պատմականորեն այստեղ բնակվել է Կումեյայ ժողովուրդը։ Տարածաշրջան եվրոպացիների մուտք են գործել այստեղից։ Երբ այստեղ 1542 թվականին իջևանեց Խուան Ռոդրիգես Կաբրիլլոն, տարածքը հայտարարվեց Իսպանիայի գաղութ և հիմք հանդիսացավ Վերին Կալիֆոռնիայի բնակեցման հաջորդ 200 տարիներին։ Սանդ Դիեգոյի նավահանգիստը և միսիոնը հիմնադրվեցին 1769 թվականին և դարձավ ներկայիս Կալիֆոռնիայի առաջի եվրոպական բնակավայրը։ 1821 թվականին Սան Դիեգոն դարձավ նորանկախ Մեքսիկայի մաս, որը երկու տարի անց վերակազմավորվեց որպես Մեքսիկայի առաջին հանրապետություն։ Կալիֆոռնիան դարձավ ԱՄՆ-ի մաս 1848 թվականին Ամերիկա-մեքսիկական պատերազմից հետո և դարձավ ԱՄՆ նահանգ 1850 թվականին։

## Աշխարհագրություն
ձախից|300px|մինի|Սան Դիեգոյի համայնպատկերը
Սան Դիեգոն գտնվում է անմիջապես Մեքսիկայի հետ սահմանի վրա։
ձախից|300px|մինի|Լուսինը Սան Դիեգոյի վրա

## Քույր քաղաքներ

## Ծանոթագրություններ

Կատեգորիա:1769 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Կալիֆոռնիայի քաղաքներ
Անտիգուա և Բարբուդայի վարչական բաժանում

300px|աջից|մինի|Անտիգուա և Բարբուդայի շրջանները
Անտիգուա և Բարբուդայի տարածքը բաժանված է 6 շրջանների ():

## Ծանոթագրություններ

Կատեգորիա:Անտիգուա և Բարբուդայի աշխարհագրություն
Կատեգորիա:Առաջին աստիճանի վարչական միավորներ
Անտիգուա և Բարբուդայի խորհրդարան

**Անտիգուա և Բարբուդայի խորհրդարանը** (), օրենսդիր մարմին է Անտիգուա և Բարբուդայում։

## Կազմը
Ժամանակակից խորհրդարանը կազմված է միապետից և երկու պալատներից․
* Մեծ Բրիտանիայի թագուհին
* Վերին պալատ - Անտիգուա և Բարբուդայի սենատ ()
* Ստորին պալատ - Անտիգուա և Բարբուդայի ներկայացուցիչների պալատ ()

## Ծանոթագրություններ

Կատեգորիա:Անտիգուա և Բարբուդա
Կատեգորիա:Խորհրդարաններ ըստ երկրի
Միացյալ Թագավորության գետերի ցանկ

[մինի|[Սեվերնը ինքնաթիռից]]
[մինի|[Թեմզան,Լոնդոնի աչքից]]
[մինի|[Թրենթ (գետ)|Թրենթ գետը]]
[մինի| [Գրեյթ Ուզ գետը]]

**Մեծ Բրիտանիայի գետերի ցանկ**, Մեծ Բրիտանիայի ամենաերկար 25 գետերի ցանկը.

Կատեգորիա:Գետերի ցանկեր ըստ երկրի
Կատեգորիա:Ցանկեր:Մեծ Բրիտանիա:Միացյալ Թագավորություն
Բրոմաջրածին

**Բրոմաջրածին** (HBr), անգույն, օդում ծխացող, ջրում լավ լուծվող գազ tհալ=-87°С, tեռ=-67°С։ Ջրային լուծույթը կոչվում է բրոմաջրածնական թթու։ Այն աղաթթվից ուժեղ, միահիմն թթու է.

HBr=H++Br-

HBr+KOH=KBr+H2O

HBr+AgNO3=AgBr↓+HNO3

Բրոմաջրածինը նաև ուժեղ վերականգնիչ է.

2HBr+Cl2=2HCl+Br2

2HBr+H2SO4(խիտ)=Br2+SO2+2H2O

Ստանում են՝

PBr3+2H2O=H3PO3+3HBr

SO2+Br2+2H2O=H2SO4+2HBr

## Ծանոթագրություններ

Կատեգորիա:Բրոմի միացություններ
Կատեգորիա:Անօրգանական թթուներ
Կատեգորիա:Հալոգենաջրածիններ
Կատեգորիա:Անօրգանական միացություններ
Կատեգորիա:Ջրածնային միացություններ
Երևարք

**Երևարք** կամ **Երիվարք**, գրաբար՝ **Երեւարք** կամ **Երիւարք**, գավառ Մեծ Հայքի Տուրուբերան նահանգի կազմում։

## Պատմություն
Հիշատակվում է VII դ «Աշխարհացույց»ում։ Թովմա Արծրունու շարունակողը հիշում է «Երիվարկ» ձևով և գավառում դնում Պաղա բերդը։ Տեղադրվում է Վանա լճից հարավ, հետագայում Կարճկան գավառակի տեղում։ Ունի լեռնոտ մակերևույթ, բարեխառն կլիմա, հարուստ է անտառներով, արոտներով, ջրերով, վայրի կենդանիներով, աղքատ՝ մշակելի հողերով, պտղատու ծառերով։ Կան արծաթի, պղնձի, կապարի հանքեր։ 1909 թվականին ուներ 22 հայաբնակ գյուղ, որոնց բնակիչները զբաղվում էին խաղողագործությամբ և խաշնարածությամբ։ 1915 թվականին բնակչությունը տեղահանվեց և զոհվեց։

## Տես նաև
* Տուրուբերան
* Մեծ Հայքի վարչական բաժանում

## Գրականություն
* Թ. Խ. Հակոբյան (1981). Հայաստանի պատմական աշխարհագրություն. Երևան։ «Միտք»։

## Արտաքին հղումներ
* Մեծ Հայքի վարչական բաժանումը 

## Ծանոթագրություններ

Կատեգորիա:Տուրուբերանի գավառներ
ԿՈՆԿԱԿԱՖ-ի առաջնություն 1977

Ֆուտբոլի Հյուսիսային ու Կենտրոնական Ամերիկայի և Կարիբյան ավազանի մայրցամաքային առաջնության՝ **[[ԿՈՆԿԱԿԱՖ-ի ոսկե գավաթ|ԿՈՆԿԱԿԱՖ-ի առաջնության]]** յոթերորդ խաղարկությունը տեղի ունեցավ Մեքսիկայում 1977 թ. հոկտեմբերի 8-ից մինչև 23-ը։ Հանդիպումները անց են կացվել մայրաքաղաք Մեխիկոյում և Մեքսիկայի խոշոր քաղաքներից մեկում՝ Մոնտեռեյում։ Այս անգամ ևս մրցաշարերը խաղարկվեց վեց հավաքականների միջև մեկ շրջանով մրցությամբ, և կրկին մրցաշարի չեմպիոնը ստանում էր 1978 թ. ֆուտբոլի աշխարհի առաջնության եզրափակիչ մրցաշարի 16 ուղեգրերից **[[ԿՈՆԿԱԿԱՖ|ԿՈՆԿԱԿԱՖ-ին]]** հատկացված մեկ ուղեգիրը։

## Որակավորում

## Մասնակիցներ

## Մրցավայրեր

## Մրցաշարի ընթացքը
Մրցաշարի գլխավոր ֆավորիտն էր համարվում յի հավաքականը, որը բացի այդ, հանդիսանում էր նաև կազմակերպիչ երկիր։ Ենթադրվում էր, որ նրան լուրջ դիմադրություն կարող է տալ գործող չեմպիոն ի հավաքականը։ Սակայն մեքսիկացիները ոչ մի հնարավորություն չտվեցին իրենց մրցակիցներին՝ գրանցելով բացարձակ ցուցանիշ՝ հինգ հաղթանակ հինգ խաղում, ընդ որում իրենց հիմնական մրցակից հայիթցիները ջախջախեցին 4։1 հաշվով։ Մայրցամաքային երրորդ չեմպիոնական տիտղոսի հետ Մեքսիկան տիրեց նաև 1978 թ. աշխարհի առաջնության եզրափակիչ մրցաշարի՝ ԿՈՆԿԱԿԱՖ-ին հատկացված ուղեգրին։ Հայիթին նվաճեց փոխչեմպիոնի կոչումը։ Մրցանակային երրորդ տեղը գրավեց ը, որն իրեն հաջորդող՝ մրցաշարի նորեկ յին խփած գոլերի ցուցանիշով միայն շրջանցեց։ Մրցաշարային աղյուսակը եզրափակեցին յի և մրցաշարի մեկ այլ նորեկ ի ազգային թիմերը։

## Հանդիպումներ
### Եզրափակիչ փուլ

**Հանդիպումների արդյունքները**

----

----

----

----

----

----

----

----

----

----

----

----

----

----

*ն ստացավ [[Ֆուտբոլի աշխարհի առաջնություն 1978|1978 թ. աշխարհի առաջնության]] եզրափակիչ մրցաշարի ուղեգիր։*

## Գոլերի հեղինակները


**5 գոլ**`

 

 


**3 գոլ**`

 Բազ **Փարսոնս**

 Մարիո **Ռոսաս**

 Ռեմի **Օլմբերգ**


**2 գոլ**`

 Մարիո **Ալֆարո** Ֆելիքս **ՄաքԴոնալդ** Խոսե **Միտրովիչ** Սերխիո **Ռիվերա**

 Մայք **Բակիչ** Լայնց **Դոմինգո**  

 Ալֆրեդո **Խիմենես**  


**1 գոլ**`

 Բրայան **Բադ**  Գի **Դորսանվի** Ժիրալդ **Ռոմուլուս** 

  Ռաֆաել **Չավես**  

  Էրոլ **Էմանուելսոն** Ռայնիր **Շալ** Դելանո **Ռիխտերս**


**1 ինքնագոլ**`

 

## Մրցանակներ և նվաճումներ
Մրցաշարի **[[ոսկե խաղակոշիկ (ֆուտբոլ)|լավագույն ռմբարկուի]]** մրցանակը ստացավ  Վիկտոր '''Ռանխելը'''։

## Մրցաշարային աղյուսակ

## Նայիր նաև
* **[[Ֆուտբոլի աշխարհի առաջնություն 1978 (ընտրական մրցաշար)]]**
* **[[Ֆուտբոլի աշխարհի առաջնություն 1978]]**

## Ծանոթագրություններ

## Արտաքին հղումներ
* 1977 թ. ԿՈՆԿԱԿԱՖ-ի առաջնության արդյունքները ԿՈՆԿԱԿԱՖ-ի պաշտոնական կայքում 
* 1977 թ. ԿՈՆԿԱԿԱՖ-ի առաջնության վիճակագրությունը RSSSF-ի արխիվում 
* 1978 թ. աշխարհի առաջնության ընտրական մրցաշարի ԿՈՆԿԱԿԱՖ-ի գոտու արդյունքները ՖԻՖԱ-ի պաշտոնական կայքում  
* 1978 թ. աշխարհի առաջնության ընտրական մրցաշարի վիճակագրությունը RSSSF-ի արխիվում 

Կատեգորիա:ԿՈՆԿԱԿԱՖ-ի ոսկե գավաթ
Կատեգորիա:Ֆուտբոլի աշխարհի առաջնություն (ԿՈՆԿԱԿԱՖ-ի ընտրական գոտի)
Մայքլ Անգարանո

**Մայքլ Էնթոնի Անգարանոն** (, ), ամերիկացի դերասան։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք էջը 
* Մայքլը ԿինոՊոիսկ կայքում
* Մայքլի բիոգրաֆիան kidactors.com կայքում 
* Հարցազրույց, նոյեմբեր 2005

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի ռեժիսորներ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի կինոսցենարիստներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոպրոդյուսերներ
Նիքոլ Անդերսոն

**Նիքոլ Գեյլ Անդերսոն** (, ), ամերիկացի դերասանուհի։ Հիշարժան աշխատանքներից են դերակատարումները «Գեղեցկուհին և հրեշը» (*Beauty & the Beast*), «Յոնաս» (*Jonas*), «Սարքիր կամ կոտրի՛ր» (*Make It or Break It*) և *Ravenswood* հեռուստասերիալներում։ Նախկինում ավելի քան տասը տարի զբաղվել է մարմնամարզությամբ, մասնակցել մրցումների, սակայն ստացած բազմաթիվ վնասվածքների պատճառով թողել է սպորտը և դարձել դերասանուհի։ 13 տարեկան հասակում արժանացել է կրթաթոշակի և ընդունվել ԱՄՆ-ի Ջորջիա նահանգում գործող մոդելային և դերասանական բարբիզոնյան դպրոցը։ Մոր կողմից Նիքոլը ունի ֆիլիպինյան և իսպանական ծագում, իսկ հոր կողմից անգլիական, շվեդական, գերմանական ծագում։ 2005 թվականից նկարահանվում է ֆիլմերում։

## Ծանոթագրություններ

## Արտաքին հղումներ
* Նիքոլ Անդերսոնը КиноПоиск.ru կայք էջում

*IMDb
* Նիքոլ Անդերսոնի երկրպագուների կայք
* Նիքոլ Անդերսոնի երկրպագուների կայք
* Նիքոլ Անդերսոնը Twitter-ում
* Նիքոլ Անդերսոնը YouTube-ում

Կատեգորիա:Ամերիկացի կինոդերասանուհիներ
Կատեգորիա:Դերասանուհիներ այբբենական կարգով
Կատեգորիա:Ամերիկացի մոդելներ
Կատեգորիա:Ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի հեռուստատեսային դերասանուհիներ
Զուռնա

**Զուռնա** (), փողային երաժշտական գործիք։ Հայաստանում լայնորեն տարածված հնագույն գործիք է։ Սասունցիների շրջանում նվագարանն ունի փող անվանումը։  Իրենից ներկայացնում է փայտե փող, որը ծայրում ավելի լայն է։ Ուղիղ, աստիճանաբար լայնացող փողը մի կողմից ունի ութ, հակառակ կողմից՝ մեկ ձայնանցք։ Վերևի մասում հագցվում է ձայնի օղակաձև կարգավորիչը, որը ներառում է ձայնավերարտադրման վերադիր սարքավորումը՝ մետաղե կամ այլ նյութից շրջանակը, որի կենտրոնում գտնվող բարակ գլանի վրա տեղադրված է փչելու երկլեզվակ հարմարանքը՝ պիպիչը։ Պատրաստվում է հիմնականում ծիրանենու, թթենու կամ ընկուզենու փայտից, իսկ պիպիչը՝ եղեգից։

Զուռնայի հայրենիքը համարվում է Հայկական լեռնաշխարհը, տարածված է նաև Միջին Ասիայում, Մերձավոր Արևելքում, Իրանում, Թուրքիայում։

Իր զիլ ու սուր, ճչացող ձայնով փոքր-ինչ մոտ է պարկապզուկին, բայց ավելի «ծակող» երանգով՝ այն, ինչով առանձնանում է մյուս բոլոր փողային նվագարաններից։ Զուռնան օգտագործվում է բացօթյա վայրերում, ժողովրդական տոնակատարություններում, հարսանիքներում ու այլ արարողություններում։ Համույթային նվագարան է, ավանդաբար ստեղծվել են զուռնաչիների «դաստաներ»՝ 2 զուռնա (մենակատար ու դամ պահող) և դհոլ։ Կենցաղավարում են մեծ, միջին և փոքր չափի զուռնաներ։ Սովորականից ավելի թավ ձայնով զուռնայի տեսակը կոչվում է բոռոզա։ Կան վարպետ կատարողներ, ովքեր նվագում են երկու զուռնայով միաժամանակ՝ մեկով հնչեցնելով մեղեդին, իսկ մյուսով՝ դամը։ Երգացանկը բազմազան է, հարուստ է ամենատարբեր՝ մեծ ու փոքր ծավալով ստեղծագործություններով՝ սահարիից մինչև պարեղանակ։

## Ծանոթագրություններ

Կատեգորիա:Պարսկերեն բառեր և արտահայտություններ
Կատեգորիա:Փողային երաժշտական գործիքներ
ՖԻՖԱ Աշխարհի առաջնություն եզրափակիչ 1930

**Ֆուտբոլի աշխարհի առաջնության եզրափակիչ 1930**, տեղի էր ունենալու Ուրուգվայ և Արգենտինայի ֆուտբոլի ազգային հավաքականների միջև։
Եզրափակիչը տեղի էր ունենալու Էստադոի Սենտենարիո մարզադաշտում՝ հուլիսի 30-ին։ 10-ը երկրպագուներով լի նավեր դուրս եկան Բուենոս Այրեսից և ուղղվեցին դեպի Մոնտեվիդեո։ Մոտ 10–15,000 արգենտինացի երկրպագու ժամանեցին Մոնտեվիդեո, սակայն նավահանգիստն այնքան լի էր, որ շատերը չհասցրեցին ժամանակին հասնել մարզադաշտ։ Մարզադաշտի մուտքի մոտ կար խիստ հսկողություն, քանի որ մեծ էր անկարգությունների հնարավորությունը։ Մարզադաշտը բացվեց ժամը 8-ին՝ խաղից վեց ժամ առաջ և մինչ երեկո, ազատ նստատեղ չկար. պաշտոնապես հանդիսականների թիվը գերազանցում էր 93,000-ը։ Սակայն թիմերի միջև վեճ առաջացավ կապված գնդակի հետ, և ՖԻՖԱ-ն որոշեց, որ առաջին խաղակեսում կօգտագործվի Արգենտինայի գնդակը, իսկ երկրորդ կեսում՝ Ուրուգվայինը։ Համեմատած կիսաեզրափակչի հետ Ուրուգվայի կազմում տեղի էր ունեցել մեկ փոփոխություն՝ Անսելմոն փոխարինել էր հիվանդ Կաստրոյին։ Լուիս Մոնտին խաղաց, չնայած երկրպագուների կողմից մահվան սպառնալիքներին։ Մրցավարն էր բելգիացի Ջոհն Լանգենուսը, ով ստանալով ապահովության երաշխիք համաձայնեց մրցել եզրափակիչը խաղից մի քանի ժամ առաջ։ Նա խնդրեց, որպեսզի խաղի ավարտի սուլիչից հետո, նավահանգստում լինի նավ, որով նա անհրաժեշտության դեպքում արագ կլքի քաղաքը։ 
Մյուս օրն Ուրուգվայում հայտարարվեց հանգստյան օր։ Արգենտինայի մայրաքաղաք՝ Բուենոս Այրեսում կատաղած երկրպագուները քարեր էին նետում Ուրուգվայի դեսպանատան վրա։ Եզրափակչին մասնակցած վերջին կենդանի խաղացողն արգենտինացի հարձակվող Ֆրանսիսկո Վարալյոն էր, ով մահացավ 2010 թ-ի օգոստոսի 30-ին։

## Խաղի մանրամասներ

## Տես նաև
* Ֆուտբոլի աշխարհի առաջնություն 1930

## Ծանոթագրություններ

## Արտաքին հղումներ
* Ֆուտբոլի աշխարհի առաջնության եզրափակիչ 1930 fifa.com 

Կատեգորիա:Ֆուտբոլի աշխարհի առաջնություն 1930
Աբեղյանք

**Աբեղյանք** (գրաբար՝ Աբեղեանք, *Աբելյանք, Աբելունք Մյուս, Աբեղանք, Աբեղենք, Աբեղենք Մյուս, Աբեղունիք*), Մեծ Հայքի Այրարատ նահանգի 3-րդ գավառը։ Ուրարտական Սարդուրի Բ թագավորի արձանագրության մեջ հիշատակվում է *[[Աբիլիանիխի]]* (Abilianihi) ձևով։ Տեղադրվում է Երասխ (Արաքս) գետի ձախ ափին՝ Մեծրաց լեռների միջև, Մժնկերտ գյուղի շրջանում։ Աբեղյանք գավառին ժառանգաբար տիրում էին Աբեղյանների նախարարական տոհմը։ Գավառի մոտավոր տարածությունն էր՝ 1000 քառ. կմ, կենտրոնն էր Մժնկերտ բերդաքաղաքը, այստեղից էլ՝ Աբեղյանքի նաև Մժնկերտ անվանումը։

## Տես նաև
* Աբեղյաններ

## Ծանոթագրություններ

Կատեգորիա:Այրարատի գավառներ
Անդերս Բրեյվիկ

**Անդերս Բեհրինգ Բրեյվիկ** (, ), նորվեգացի ոճրագործ և Նորվեգիայում կատարված կրկնակի ահաբեկչական հարձակումների հեղինակը և ի կատար ածողը (Օսլոյի կենտրոնում կատարած պայթյունը և նորվեգական աշխատավորական կուսակցության երիտասարդական ճամբարում կատարված հարձակումը)։ Առաջին հարձակումից մահացել էին 8 հոգի և վիրավորվել 66-ը, իսկ երկրորդից՝ 68 սպանված և 66 վիրավոր։

## Ծանոթագրություններ

## Արտաքին հղումներ
* Նորվեգացի ահաբեկչի կազմակերպությունում տարբեր ազգերի ներկայացուցիչներ են
* Անդերս Բրեյվիկ կամ Նաիրի Հունանյան

Կատեգորիա:Նորվեգացի մարդասպաններ
Կատեգորիա:Նորվեգացի ահաբեկիչներ
Աբեղյաններ

**Աբեղյաններ** (նաև` **Աբեղեանք, Աբեղունի**), հայկական նախարարական տոհմ Մեծ Հայքում, իշխել են Աբեղեանք գավառում։ Ըստ Մովսես Խորենացու, Աբեղյանների նախարարությունը հիմնել է Մեծ Հայքի արքա Վաղարշակը՝ տոհմի նահապետ Աբեղին արքունիքի սպասարար և գահավոր կարգելով։

Մովսես Խորենացին Արտաշես Ա-ի մահվան կապակցությամբ հիշատակում է Աբեղյանների տողմից ոմն Աբեղի՝ առաքված Երիզայի Անահիտի (Արտեմիս) մեհյանը՝ կուռքերից արքայի համար բժշկություն և արևշատություն խնդրելու։

Ըստ Գահնամակի Աբեղյանները զբաղեցրել են երկու բարձ, որը տոհմի մեծության և երկրի քաղաքական կյանքում խաղացած կարևոր դերի ապացույց է։ Ըստ Մովսես Խորենացու զբաղեցրել են 7-րդ բարձը։ Ներսեսի վարքում, 85-րդ բարձում հիշատակվում է Աբեղունիներ նախարարական տոհմը, որ հավանաբար հենց Աբեղյանների տոհմն է, քանի որ այնտեղ բացակայում է նրանց ազգանունը։ Ըստ Սահակ Պարթևի մեզ հասած Գահնամակի Աբեղյանները զբաղեցրել են երկու գահը՝ 27-րդ և 37-րդ։ Ըստ Զորանամակի Աբեղյանները ենթարկվում էին Գուգարաց բդեշխին և նրանց զորքը բաղկացած էր 300 հեծյալից։

4-րդ դարից Աբեղյանները կորցնում են իրենց քաղաքական դերը։ Աբեղյանների նահապետ Գազրիկը հիշվում է որպես Վարդանանց պատերազմի մասնակից և Վարդան Մամիկոնյանի զինակից, Աբեղյանների երկրորդ տոհմից՝ Արտենը, որպես Վասակ Սյունու զինակից, իսկ Գրիգոր Աբեղյան իշխանը՝ 544 թվականի Դվինի ժողովի մասնակից։ Աբեղյանները նաև հիշատակվում են Վասպուրականում, որպես Արծրունիներին ենթակա իշխաններ։

## Ծանոթագրություններ

## Աղբյուրներ
* Մովսես խորենացի, Պատմություն Հայոց, Ե., 1968.
* Ալիշան Ղ., Այրարատ, Վնտ., 1890.
* «Հայ Ժողովրդի Պատմության Քրեստոմատիա», հատոր 1, էջ 615.

Կատեգորիա:Աբեղյաններ
Կատեգորիա:Մեծ Հայքի արքունիքի ապասարարության և գահավորման նախարարություն
Արագածոտն (գավառ)

**Արագածոտն**, գավառ Մեծ Հայքի Այրարատ նահանգում։ Կոչվել է նաև Ոտն Արագածո։ Այստեղ էին գտնվում Հայաստանի մայրաքաղաքներ Արմավիրը և Վաղարշապատը։ Արագածոտնում է Վարդագեսավան բնակավայրը, որը Վաղարշակ Ա թագավորի օրոք (117-140) վերանվանվել է Վաղարշապատ՝ դառնալով Մեծ Հայքի մայրաքաղաքը։ Միջին դարերում Արագածոտնի հյուսիսային մասը կոչվել է Ամբերդ գավառ՝ համանուն ամրոցի անունով։ IX-XI դդ Պահլավունիների կալվածքն էր։ 1386 թվականին Արագածոտնը ասպատակեցին Լենկթեմուրի զորքերը։ XV դ գավառն ընկել է Կարա-Կոյունլուների, ապա Աղ-Կոյունլուների տիրապետության տակ, իսկ 1502 թվականից մտել է Սեֆևյան Իրանի կազմի մեջ։ 1639 թվականից Արագածոտնը Երևանի խանության մասերից էր, իսկ 1828 թվականին Արևելյան Հայաստանի մյուս շրջանների հետ միացվեց Ռուսաստանին։

Կատեգորիա:Այրարատի գավառներ
Գորկա Իրաիսոս

**Գորկա Իրաիսոս Մորենո** (, ) &nbsp;-&nbsp;բասկ ֆուտբոլիստ, «Ատլետիկ Բիլբաոյի» դարպասապահ։ Նրա անցկացրած ամենահիշարժան հանդիպումներից է Մադրիդի «Ռեալ»-ի դեմ 2010 թվականի հունվարի 16-ին կայացած խաղը, որի ժամանակ կարողացել է ետ մղել Կրիշտիանու Ռոնալդուի, Կակայի բազմաթիվ վտանգավոր հարվածները՝ մեծ ավանդ ներդնելով իր թիմի հաղթանակն ապահովելու գործում:.

2016/17 տարեշրջանի ավարտից հետո Գորկա Իրաիսոսը հրաժեշտ է տվել Բիլբաոյի «Ատլետիկ»-ին և տեղափոխվել է «Ժիրոնա»։

## Մարզական նվաճումներ
**«Էսպանյոլ»-ի կազմում**
*Copa del Rey (արքայական գավաթ). 2005–06 խաղարկության հաղթող
*Supercopa de España (Իսպանիայի սուպերգավաթ) 2006 թ. կայացած եզրափակիչ խաղի մասնակից
*UEFA Cup (Եվրոպա լիգայի գավաթ) 2006–07 տարեշրջանի խաղարկությունում հասել է ընդհուպ մինչև եզրափակիչ։

**Բիլբաոյի «Ատլետիկ»-ի կազմում**
*Supercopa de España (Իսպանիայի սուպերգավաթ) 2015 թ. հաղթող, 2009 թ. կայացած ոզրափակիչ խաղի մասնակից
*UEFA Europa League (Եվրոպա լիգայի գավաթ) 2011–12 տարեշրջանի խաղարկությունում հասել է ընդհուպ մինչև եզրափակիչ
*Copa del Rey (արքայական գավաթ). 2008–09, 2011–12 և 2014–15 տարեշրջանների խաղարկություններում հասել է ընդհուպ մինչև եզրափակիչ

## Ծանոթագրություններ

## Արտաքին հղումներ
* Профиль на сайте «Атлетика»
* Статья на сайте УЕФА
* 

Կատեգորիա:1981 ծնունդներ
Կատեգորիա:Աթլետիկ Բիլբաոյի ֆուտբոլիստներ
Կատեգորիա:Բասկ ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մարտի 6 ծնունդներ
Կատեգորիա:Տղամարդկանց ֆուտբոլի դարպասապահներ
Կատեգորիա:Էսպանյոլի ֆուտբոլիստներ
Կատեգորիա:Բասկոնիայի ֆուտբոլիստներ
Միներալ (խումբ)

**Միներալ** - հայկական ռոք-խումբ է, կազմավորվել է 1989 թվականին Ջերմուկում, 1998 թվականին տեղափոխվել է Երևան։ Խմբի անդամ Ավո Ավետիսյանի անժամանակ մահվանից հետո, Միներալ խումբը մի քանի տարվա դադարից հետո, հետագայում նորից վերսկսեց իր գործունեությունը։ 1992 թվականին արցախյան պատերազմի տարիներին, Լաչինի գրավումից անմիջապես հետո, համերգներով հանդես են եկել Արցախում։ 2002 թ. խումբը ստեղծել է ստուդիա։ 2007-ին խումբը թողարկեց «The Donkey», իսկ 2008-ին «Satisfaction» ալբոմները։ 2009 թվականի նոյեմբերի 24-ին Երևանի Սունդուկյանի անվան թատրոնում տեղի ունեցավ խմբի 20-ամյակին նվիրված հոբելյանական համերգը։

## Կազմը
*Լևոն Հայրապետյան՝ վոկալ, կիթառ
*Լևոն Սիմոնյան՝ սոլո կիթառ
*Սպարիկ Սարգսյան
*Հովակիմ Ոսկանյան՝ բաս կիթառ
*Արամ Գեդեոնյան՝ հարվածային (ծնվել է 1972 թվականի հոկտեմբերի 22-ին Ջերմուկ քաղաքում։ 1990-95 թթ սովորել է Երևանի Ճարտարապետաշինարարական ինստիտուտում։ 1989 թվականիցից հանդես է գալիս «Միներալ» ռոք-խմբում (հայ երաժիշտ, հնչյունային ձևավորող)։)

## Սկավառակագրություն
*2007 - «The Donkey»
*2008 - «Satisfaction»

## Տեսահոլովակներ
*2007 - «Երգող նյութ»
*2007 - «Դե արի»
*2009 - «Ես գիտեի քեզ» 
*2009 - «Քամիների պես» 
*2009 - «Էշը»
*2009 - «Ստվեր»
*2009 - «Ցոլան»
*2009 - «Պոետներ»

## Արտաքին հղումներ
*Խմբի պատմությունը

Կատեգորիա:Հայկական ռոք խմբեր
Կատեգորիա:Անաղբյուր և լրացուցիչ աղբյուրների կարիք ունեցող հոդվածներ
Always (երգ, Արաշ և Այսել)

**Always** (), երգ, որը ներկայացվել է Եվրատեսիլ 2009 երգի մրցույթում Ադրբեջանի կողմից։ Երգը որպես դուետ կատարել են Այսել Թեիմուրզադեն և Արաշը։ *Always* երգը ընտրվել էր փետրվարի 5-ին Ictimai հեռուստատեսությամբ 30 այլ երգերից։
Եվրատեսիլի եզրափակչում երգը գրավել է 3-րդ հորիզոնականը 207 միավորով, առջևում թողնելով Իսլանդիային և Նորվեգիային։

Երգը գրվել է մի շարք հեղինակների, այդ թվում Արաշի կողմից։ Երգի տեսահոլովակի պրեմիերան կայացել է 2009 թ. ապրիլի 24-ին՝ Ictiami հեռուստատեսությամբ։ Տեսահոլովակում օգտագործվել է թառ երաժշտական գործիքը։

2009 թ. դեկտեմբերի 23-ին *Always* երգի տեսահոլովակը ՅուԹուբում դիտվել է ավելի քան 5.5 միլիոն անգամ, որը դարձել է ամենաշատ դիտվածը Եվրատեսիլ 2009 թ.-ի տեսահոլովակների մեջ։

## Երգի դիրքը չարթերում

## Հղում
* «Օլվեյս» (տեսահոլավակ) 

## Ծանոթագրություններ

Կատեգորիա:Ադրբեջանի երգերը Եվրատեսիլ երգի մրցույթում
Դե Թոփփերս

miniatur|աջից|300px|Դե Թոփփերս (2009)
**Դե Թոփփերսը**, նիդեռլանդական փոփ խումբ է։ Կազմված է 3 անդամից՝ Գորդոն, Ռենե Ֆրագեր և Ժերարդ Ջոլինգ։ 2008 թվականին Ժերարդին փոխարինեց Ժերոեն վան դեր Բումը։

## Եվրատեսիլ 2009 երգի մրցույթ
Դե Թոփփերս խումբը ներկայացրել է Նիդեռլանդները իր *Shine* երգով Եվրատեսիլ 2009 երգի մրցույթում, սակայն չի անցել եզրափակիչ փուլ։

## Արտաքին հղումներ
*  ''Եվրատեսիլ 2009 երգի մրցույթի պաշտոնական կայք էջը.''
* '' Նիդեռլանդները Եվրատեսիլ 2009 երգի մրցույթում''

Կատեգորիա:Եվրատեսիլ 2009 երգի մրցույթ
Շախմատի աշխարհի թիմային առաջնություն 2009

**Շախմատի աշխարհի թիմային առաջնություն 2009**-ը շախմատի աշխարհի թիմային 7-րդ առաջնությունն է, որն անցկացվել է Բուրսայում (Թուրքիա) 2010-ի հունվարի 4-ից հունվարի 13-ը։ Առաջնությունը պետք է կայանար 2009-ին, սակայն կազմակերպչական դժվարությունների պատճառով տեղափոխվեց 2010-ի հունվար։

= Մասնակիցներ =
= Օրացույց =
## Առաջին շրջան

= Տես նաև =
* Շախմատի աշխարհի թիմային առաջնություն
* Ամբերի շախմատային մրցաշար

= Ծանոթագրություններ =

Կատեգորիա:Շախմատ
Կատեգորիա:Շախմատային առաջնություններ
Կատեգորիա:Շախմատի աշխարհի թիմային առաջնություններ
Կատեգորիա:Շախմատային մրցաշարեր
Էշլի Արգոթա

**Էշլի Սփենսեր Արգոթան** (, ), ամերիկացի դերասանուհի և երգչուհի՝ ֆիլիպինյան ծագմամբ։ Որպես երգչուհի թողարկել է 2 ալբոմ. «Dreams Come True» (2006) և «Ashley» (2008)։

## Ֆիլմագրություն
* 2007&nbsp;-&nbsp;*Schooled*&nbsp;-&nbsp;*Սումի Ալվարես* 
* 2008&nbsp;-&nbsp;*iCarly*&nbsp;-&nbsp;*Քեթի* 
* 2008&nbsp;-&nbsp;2011&nbsp;-&nbsp;*Իրական Ջեքսոն*&nbsp;-&nbsp;*Լուլու Ջոնսոն*
* 2009&nbsp;-&nbsp;*BrainSurge*&nbsp;-&nbsp;խաղում է ինքն իր դերը
* 2010&nbsp;-&nbsp;*Diary of an Ex-Child Star* (երգիչ)
* 2010&nbsp;-&nbsp;*Nickelodeon Kids' Choice Awards 2010* (հեռուստահաղորդում) ( խաղում է ինքն իր դերը)
* 2010&nbsp;-&nbsp;*79th Annual Hollywood Christmas Parade* (հեռուստահաղորդում) (խաղում է ինքն իր դերը)
* 2011&nbsp;-&nbsp;*Bucket & Skinner's Epic Adventures*&nbsp;-&nbsp;*Քելլի*

## Սկավառակագրություն
* 2008&nbsp;-&nbsp;*Dreams Come True*
* 2008&nbsp;-&nbsp;*Ashley*

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգիչներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ Կալիֆոռնիայից
I Wanna Go

«**I Wanna Go**» (), ամերիկացի երգչուհի Բրիթնի Սփիրսի *[[Femme Fatale]]* յոթերորդ ստուդիական ալբոմի երրորդ սինգլն է։ Երգի համաշխարհային թողարկման շնորհանդեսը տեղի է ունեցել 2011 թվականի հունիսի 13-ին։

## Երգացանկ

*; Թվային դիստրիբուցիա
# «I Wanna Go» - 3։30
*; Բրիտանական թվային դիստրիբուցիա 
# «I Wanna Go» (Gareth Emery Remix) - 5։25
# «I Wanna Go» (Vada Remix) - 7։39
# «I Wanna Go» (Moguai Remix) - 7։11
# «I Wanna Go» (Pete Phantom Remix) - 3։18

*; Գերմանական CD սինգլ
# «I Wanna Go» - 3։30
# «I Wanna Go» (Gareth Emery Remix) - 5։26

*; Թվային ներբեռնում - ռեմիքսներ
# «I Wanna Go» - 3։30
# «I Wanna Go» (Captain Cuts Club Mix) - 4։43
# «I Wanna Go» (Alex Dreamz Radio Edit) - 4։07
# «I Wanna Go» (OLIVER Extended Remix) - 4։57
# «I Wanna Go» (Deluka BS Radio Remix) - 3։15
# «I Wanna Go» (Wallpaper Extended Remix) - 4։03
# «I Wanna Go» (Smash Mode Radio Remix) - 3։49
# «I Wanna Go» (Disco Fries Radio Remix) - 3։34
# «I Wanna Go» (Jump Smokers Radio Remix) - 4։51
# «I Wanna Go» (Desi Hits! Remix) - 4։36

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Ծանոթագրություններ

Կատեգորիա:2011 երգեր
Կատեգորիա:2011 սինգլներ
Կատեգորիա:Բրիթնի Սփիրսի ալբոմներ
Կատեգորիա:Դանս-փոփ երգեր
Մարինա Վլադի

**Մարինա Վլադի** (*Մարինա Վլադիմիրովնա Պոլյակովա-Բայդարովա, Марина Владимировна Полякова-Байдарова*, ), ֆրանսիացի դերասանուհի, երգչուհի, գրքերի հեղինակ։ Զբաղվում է նաև քանդակագործությամբ։

## Կենսագրություն
Ծնվել է ռուսական ծագումով վտարանդի արտիստի ընտանիքում։ Վլադին իրեն բնութագրում է որպես ռուս՝ ֆրանսիական անձնագրով։ Վաղ տարիքից նկարահանվել է և զբաղվել բալետով։ Նկարահանվել է բազմաթիվ ֆիլմերում («Կախարդուհին», La Sorcière, 1956, «Ոճիր և պատիժ», Crime Et Chatiment, 1956, «Յոթ մահացու մեղք», Les Sept péchés capitaux, 1962, «Նրանք երկուսն են», Ök ketten, 1977, Վ. Վիսոցկու հետ, և այլն)։ Կաննի փառատոնի դափնեկիր (1963)։

Եղել է Վլադիմիր Վիսոցկու կինը։ Հեղինակն է «Վլադիմիր, կամ ընդհատված թռիչք» գրքի։ Շառլ Ազնավուրի «Քեզ համար, Հայաստան» երգի կատարողներից է։

## Գրքեր
* Влади М., ''Владимир, или Прерванный полет.'', М.: Прогресс, 1989.   ISBN 5-17-023892-4, ISBN 966-03-2305-0

## Արտաքին հղումներ
*Marina Vlady, Cinémathèque française

## Ծանոթագրություններ

Կատեգորիա:1938 ծնունդներ
Կատեգորիա:20-րդ դարի կին գրողներ
Կատեգորիա:21-րդ դարի կին գրողներ
Կատեգորիա:Հայտնի գրողների մուսաներ
Կատեգորիա:Ֆրանսիացի գրողներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի երգչուհիներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Ֆրանսիացի քանդակագործներ
Դավիդ Լոպես

**Դավիդ Լոպես Մորենո** (, ), բասկ ֆուտբոլիստ, «Լուգոյի» կիսապաշտպան։ Նախկինում հանդես է եկել Աթլետիկ Բիլբաոյում։

## Ծանոթագրություններ

Կատեգորիա:1982 ծնունդներ
Կատեգորիա:Աթլետիկ Բիլբաոյի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բասկ ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ելենա Տոմաշևիչ

**Ելենա Տոմաշևիչ** (, , ), սերբ հայտնի փոփ երգչուհի։ Ծնվել է 1983 թ-ի նոյեմբերի 1-ին Կրագուեվացում (Սերբիա)։

Ելենայի կարիերան սկսվել է այն ժամանակ, երբ անդամ է դարձել «Abrasevic» սերբական ժողովրդական անսամբլի, որը ունեցել է բազմաթիվ հաջողություններ փառատոներում։ 2004 թվականից որպես անհատ սկսել է մասնակցել տարբեր մրցույթների։

2008 թվականին նա ստացավ հնարավորություն ներկայացնել Սերբիան Եվրատեսիլ 2008 երգի մրցույթում *Oro* երգով, որտեղ զբաղեցրել է 6-րդ հորիզոնականը 160 միավորով։

## Ծանոթագրություններ

## Արտաքին հղումներ
* Ելենայի կենսագրությունը Եվրատեսիլի պաշտոնական կայք էջում

Կատեգորիա:21-րդ դարի երգչուհիներ
Կատեգորիա:Եվրատեսիլ 2008 երգի մրցույթ
Կատեգորիա:Եվրատեսիլ 2008 երգի մրցույթի մասնակիցներ
Կատեգորիա:Սերբ երաժիշտներ
Կատեգորիա:Սերբ երգիչներ